Document ID: 32003R1686

KOMISIJAS REGULA (EK) Nr. 1686/2003
(2003. gada 25. septembris),
kas groza pielikumus Padomes Regulai (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 10. decembra Regulu (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim[1], kurā jaunākie grozījumi izdarīti ar Regulu (EK) Nr. 814/2003[2], jo īpaši tās 35. pantu,
tā kā:
(1) Regulas (EK) Nr. 2501/2001 35. pants nosaka Regulas pielikumu precizēšanas procedūru, ņemot vērā kombinētās nomenklatūras grozījumus vai valstu vai teritoriju starptautiskā statusa vai klasifikācijas izmaiņas.
(2) Komisijas 2002. gada 4. oktobra Regula (EK) Nr. 1779/2002 par valstu un teritoriju nomenklatūru Kopienas ārējās tirdzniecības statistikai un dalībvalstu savstarpējās tirdzniecības statistikai [3] ietver datus, kas skar Regulas (EK) Nr. 2501/2001 I pielikumā ietverto sarakstu. Komisijas 2002. gada 1. augusta Regula (EK) Nr. 1832/2002, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu[4], ietver datus, kas skar Regulas (EK) Nr. 2501/2001 IV pielikumā ietverto sarakstu. Šīs regulas stājās spēkā 2003. gada 1. janvārī.
(3) Tādēļ no 2003. gada 1. janvāra ir attiecīgi jāgroza Regulas (EK) Nr. 2501/2001 I un IV pielikumā ietvertie saraksti.
(4) Šajā regulā paredzētie pasākumi ir saskaņā ar Vispārējo preferenču komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2501/2001 I un IV pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas SavienībasOficiālajā Vēstnesī.
To piemēro no 2003. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 25. septembrī

Labels: 3
5